Hervorragendi Herrscherpersönligkäite si in dr Gründergenerazioon dr Kalojan gsi, wo 1204 d Understützig vom Babst für e Zarechröönig und für en unabhängigi Chilleorganisazioon under em bulgarische Patriarch überchoo het, und si Növöö Iwan Asenxa0II. (1218–1241) wo dr Usurpazioonsversuech vo sim Unggle Boril (1204–1218) beändet het. Mit ere gschickte Hürootspolitik si d Asenide mit em ungarische, serbische und epirotische Herrscherhuus verwandt worde und mit de Latiiner z Konstantinopel und de Grieche z Nikäa. D Asenide si mit em Kalimanxa0II. Asen (1256–1257) in dr diräkte männlige Linie usgstorbe.